คลังยังไม่ตัดสินใจขยายเวลาการลดภาษีน้ำมันดีเซล
คลังส่งซิกไม่ขยายเวลาการลดภาษีน้ำมันดีเซล 3 บาท หลังกระทรวงพลังงานมีแผนลอยตัวค่าน้ำมันดีเซลเต็มรูปแบบ
21 เม.ย. 2565

นายกฤษฎา จีนะวิจารณะ ปลัดกรทรวงการคลังเปิดเผยว่า คลังยังบอกไม่ได้ว่าจะให้มีการขยายเวลการลดภาษีน้ำมันดีเซลลิตรละ 3 บาทต่อลิตร ซึ่งจะครบกำหนดการลดภาษีน้ำมันดีเซล 3 บาท เป็นเวลา 3 เดือน ในวันที่ 20 พ.ค. 2565 ซึ่งทางกรมสรรพสามิตได้ติดตามเพื่อรายงานเรื่องนี้ว่ามีความจำเป็นหรือไม่ และจะมีผลกระทบกับฐานะการคลังของประเทศอย่างไร ซึ่งเป็นเรื่องที่ต้องมีดูผลดีผลเสียภาพรวมทั้งหมดนายลวรณ แสงสนิท อธิบดีกรมสรรพสามิต เปิดเผยว่า เรื่องการดูแลราคาน้ำมันเป็นเรื่องของกระทรวงพลังงาน ซึ่งได้ใช้กลไกของกองทุนน้ำมันดูแลไม่ให้ราคาน้ำมันดีเซลแพงเกินลิตรละ 30 บาท แต่อย่างไรก็ตามราคาน้ำมันโลกที่แพงขึ้นมาก ทำให้กระทรวงพลังงานโดยรัฐบาลขอให้กรมสรรพสามิตลดภาษีน้ำมันดีเซลเป็นการชั่วคราว 3 เดือน เพื่อให้สามารถดูแลราคาน้ำมันดีเซลขายปลีกการราคาน้ำมันดีเซล ไม่เกินลิตรละ 30 บาทต่อไปอีกระยะหนึ่ง ซึ่งตามกฎหมายการลดภาษีน้ำมันดีเซลลิตรละ 3 บาท วันสุดท้ายคือวันที่ 20 พ.ค. 2565"การจะขยายเวลาการลดภาษีน้ำมันออกไปอีก ยังมีเวลาติดตามราคาน้ำมันตลาดโลกอีก 1 เดือน ซึ่งหากราคาน้ำมันโลกลดลง และกระทรวงพลังงานดูราคาน้ำมันดีเซล ได้ตามเป้าหมายที่กำหนดไว้ ก็ไม่มีความจเป็นต้องขยายเวลาการลดภาษีน้ำมันดีเซลออกไปอีก" นายลวรณ กล่าวอธิบดีกรมสรรพสามิต กล่าวว่า คลังโดยกรมสรรพสามิตต้องประสานกับกระทรวงพลังงาน ถึงนโยบายการดูราคาน้ำมันดีเซลภายในประเทศ ซึ่งทางกระทรวงพลังงานจะตรึงราคาน้ำมันดีเซลไม่เกินลิตรละ 30 บาท ไม่จนถึงสิ้นเดือน เม.ย. นี้ หลังจากนั้นวันที่ 1 พ.ค. 2565 จะปล่อยให้ราคาน้ำมันดีเซลลอยตัว โดยรัฐบาลจะช่วยเชยราคาส่วนที่เกิน 30 บาท ครึ่งหนึ่ง และหลังจากนั้นในวันที่ 1 มิ.ย. 2565 จะมีการปล่อยราคาน้ำมันดูเซลเต็มรูปแบบ โดยที่รัฐบาลจะไม่มีการชดเชยราคาให้อีกต่อไป ก็ต้องพิจารณาว่ามีความจำเป็นต้องขยายเวลาการลดภาษีน้ำมันต่อไปหรือไม่ ซึ่งตอนนี้กรมสรรพสามิตยังยึดตามกรอบมติคณะรัฐมนตรี (ครม.) เดิมไว้ก่อน คือลดภาษีน้ำมันดีเซล 3 บาท เป็นเวลา 3 เดือน หรือสิ้นสุดในวันที่ 20 พ.ค. 2565 นี้เท่านั้นทั้งนี้ กระทรวงพลังงานคาดว่า หากราคาน้ำมันโลกยังอยู่ในระดับปัจจุบัน ราคาน้ำมันดีเซลวันที่ 1 เม.ย. 2565 จะปรับขึ้นเป็นลิตรละประมาณ 35 บาท และวันที่ 1 มิ.ย. 2565 จะปรับขึ้นเป็นประมาณ 40 บาทต่อลิตร